ai4bharat/Pralekha huggingface dataset:
நிதி அமைச்சகம்
கண்ட்லா ஹெராயின் வழக்கில், இறக்குமதியாளர் கைது
குஜராத் பயங்கரவாத எதிர்ப்பு பிரிவு  அதிகாரிகளுடன் இணைந்து பணியாற்றியதில் கிடைத்த உளவுத் தகவல்களின் அடிப்படையில், உத்தராகண்ட் மாநிலத்தைச் சேர்ந்த நிறுவனத்தால் கண்ட்லா துறைமுகத்தில் இறக்குமதி செய்யப்பட்ட சரக்கை, வருவாய் புலனாய்வு இயக்குநரகத்தின்  அதிகாரிகள் ஆய்வு செய்து வருகின்றனர்.
ஈரானின் பாந்தர் அப்பாஸ் துறைமுகத்தில் இருந்து இந்த சரக்கு, கண்ட்லா துறைமுகத்தை வந்தடைந்தது. 17 கொள்கலன்களில்  இறக்குமதி செய்யப்பட்ட இந்த சரக்கின் மொத்த எடை 394 மெட்ரிக் டன் என்றும் அது "ஜிப்சம் பவுடர்" என அறிவிக்கப்பட்டிருந்தது.
இதுவரையிலான சோதனையில், ரூ. 1439 கோடி ரூபாய் சந்தை மதிப்புள்ள 205.6 கிலோ ஹெராயின் மீட்கப்பட்டுள்ளது. சரக்குகளின் விரிவான ஆய்வு துறைமுகத்தில் தொடர்ந்து மேற்கொள்ளப்பட்டு வருகிறது.
உத்தராகண்டில், பதிவு செய்யப்பட்ட முகவரியில் நடத்திய விசாரணையின் போது இறக்குமதியாளர் கண்டுபிடிக்கப்படவில்லை. இதைத் தொடர்ந்து, இறக்குமதியாளரைப் பிடிக்க நாடு முழுவதும் தேடுதல் வேட்டை நடத்தப்பட்டது.
இறக்குமதியாளர், அவரது இருப்பிடங்களை மாற்றிக்கொண்டிருந்த போதிலும், அவரைக் கண்டுபிடிக்க டிஆர்ஐ இந்தியா முழுவதும் பல்வேறு இடங்களில் சோதனை நடத்தி, தனது விடாப்பிடியான மற்றும் தீவிர முயற்சிகளால், பஞ்சாபில் உள்ள ஒரு சிறிய கிராமத்தில் அவரை கைது செய்தது.
தேசிய போதைப்பொருள் தடுப்பு சட்டம், 1985-ன் கீழ் அவரை கைது செய்த டிஆர்ஐ, 24.04.2022 அன்று அமிர்தசரஸ் சிறப்பு நீதிமன்றத்தில் அவரை ஆஜர்படுத்தியது. புஜ்-ல் உள்ள நீதிமன்றத்தின் முன் அவரை ஆஜர்படுத்துவதற்கான அனுமதியை அமிர்தசரஸ் நீதிமன்றம் வழங்கியது. இந்த வழக்கில் தொடர்ந்து விசாரணை நடைபெற்று வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819680
அறிவியல் மற்றும் தொழில்நுட்பத்துறை
உயிரி தொழில்நுட்பத்துறை, சேவை நிறுவனமாக செயல்பட வேண்டிய நேரம் வந்து விட்டது: டாக்டர் ஜித்தேந்திர சிங்
உயிரி தொழில்நுட்பத்துறை, சேவை நிறுவனமாக செயல்பட வேண்டிய நேரம் வந்து விட்டது என டாக்டர் ஜித்தேந்திர சிங் கூறினார்.
மத்திய அறிவியல் மற்றும் தொழில்நுட்பத்துறை அமைச்சராக பொறுப்பேற்றுக் கொண்ட டாக்டர் ஜித்தேந்திர சிங், இத்துறை விஞ்ஞானிகளுடன் முதல் ஆய்வு கூட்டத்தை நடத்தினார். அப்போது அவர் கூறியதாவது:
கொவிட் தொற்று, உயிரிதொழில்நுட்பத்துறை மற்றும் மரபணு தலையீடுகள் மீது கவனத்தை செலுத்தவைத்துள்ளது. இது ஆராய்ச்சிகளில் ஈடுபடும் வாய்ப்பை வழங்குகிறது. தற்போதைய சுகாதார சூழல் சந்திக்கும் கேள்விகளுக்கு, இந்த ஆராய்ச்சிகளால் பதில் அளிக்க முடியும்.
ஆராய்ச்சிக்கும், உலக மருத்துவத்துக்கும் பங்களிப்பை அளிக்க இந்தியாவில் ஏராளமான பொருள் வளம் உள்ளது. இந்திய மரபணு வகை, உலகின் மற்ற நாடுகளை விட வேறுபட்டதாக உள்ளது. தற்போது பரவும் கொரோனா வைரசும் வேறுபாடுடன் உள்ளது. இந்திய நோயாளிகளுக்கு ஏற்ற தீர்வுகளை வழங்கும் பொறுப்பு, இந்திய ஆராய்ச்சியாளர்களுக்கும், மருத்துவர்களுக்கும் உள்ளது.
உயிரி தொழில்நுட்ப துறையில் அதிக ஆற்றல் இருந்தும், அது உகந்தமுறையில் பயன்படுத்தப்பட வில்லை. ஆனால், தற்போது அதற்கு அழுத்தம் கொடுத்து, விரைவாக செயல்படுத்த வேண்டிய நேரம் வந்து விட்டது. எய்ம்ஸ் போன்ற நாட்டின் முன்னணி மருத்துவ நிறுவனங்களுடன், இணைந்து கூட்டு ஆராய்ச்சி திட்டங்களை மேற்கொள்வதற்கான சாத்தியங்களை உயிரி தொழில்நுட்பத்துறை ஆராய வேண்டும். அதே நேரத்தில் இத்திட்டங்களில், தனியார் நிறுவனங்களையும், தொடக்க நிறுவனங்களையும் ஈடுபடுத்த வேண்டும். எளிதான வாழ்க்கை, எளிதான ஆரோக்கியம் என மக்களுக்கு சேவை அளிக்கும் துறையாக உயிரிதொழில்நுட்பத்துறை உருவாகும் நேரம் வந்துவிட்டது.
இவ்வாறு டாக்டர் ஜித்தேந்திர சிங் பேசினார்.
மூத்த விஞ்ஞானிகள், உயிரிதொழில்நுட்பத்துறை அதிகாரிகள் இந்த கூட்டத்தில் கலந்துக் கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734285
பிரதமர் அலுவலகம்
பிரபல அசாம் திரைப்பட நடிகர் நிப்பான் கோஸ்வாமி மறைவுக்குப் பிரதமர் இரங்கல் தெரிவித்துள்ளார்
பிரபல அசாம் திரைப்பட நடிகர் நிப்பான் கோஸ்வாமி மறைவுக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் ட்விட்டர் செய்தியில் கூறியிருப்பதாவது;
“அசாம் திரைப்பட தொழில்துறைக்கு முதன்மையான பங்களிப்பு செய்த திரு நிப்பான் கோஸ்வாமியின் மறைவால் துயரடைந்துள்ளேன். அவரின் பன்முக பணிகள் திரைப்பட ரசிகர்களால் நினைவுகூரப்படும். அவரது குடும்பத்தினருக்கும் ரசிகர்களுக்கும் இரங்கல்கள். ஓம் சாந்தி: PM @narendramodi"
மத்திய அமைச்சரவை
ஆயுத  மசோதா 2019-ல் அதிகாரப்பூர்வ திருத்தங்களை மேற்கொள்ள மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், நாடாளுமன்ற மக்களவையில் 2019 டிசம்பர் 9 அன்று முன்மொழியப்பட்டு நிறைவேற்றப்பட்ட ஆயுத  மசோதா 2019-ல் மேற்கொள்ளப்பட்ட அதிகாரப்பூர்வ திருத்தங்களுக்கு பின்னேற்பு ஒப்புதல் அளிக்கப்பட்டுள்ளது.
பயன்கள்
சட்ட விரோத ஆயுத மற்றும் வெடிபொருட்கள் விற்பனை, உற்பத்தியில் ஈடுபடும் குற்றவாளிகளை இந்த சட்டம் தடுப்பதோடு, ஆயுத உரிம நடைமுறைகளை மேலும் ஒழுங்குபடுத்தவும் இந்த திருத்தம் வகை செய்கிறது. அதேநேரத்தில் சட்ட விதிகளுக்கு கட்டுப்பட்டு நடந்து கொள்ளும் ஆயுத உரிமையாளர்களுக்கு, அவர்களது உரிமக் காலத்தை அதிகரிக்கவும் இதில் வகை செய்யப்பட்டுள்ளது.
இந்திய அரசின் முதன்மை அறிவியல் ஆலோசகரின் அலுவலகம்
இந்திய இளம் விஞ்ஞானிகளை மேம்படுத்துவதற்கான 2 நாள் தேசிய பிரைன்ஸ்டோர்மிங் அமர்வு
மத்திய அரசின் முதன்மை அறிவியல் ஆலோசகர் அலுவலகம், வாரணாசி ஐஐடி மற்றும் ஐஎன்ஒய்ஏஎஸ் சார்பில், இந்திய இளம் விஞ்ஞானிகளை மேம்படுத்துவதற்கான 2 நாள் தேசிய பிரைன்ஸ்டோர்மிங் அமர்வு 2023 ஜனவரி 24 மற்றும் 25ம் தேதிகளில் நடைபெற்றது. தற்போது அறிவியல் ஆராய்ச்சி முறைகளுக்கு ஏற்ப, இந்திய இளம் விஞ்ஞானிகளை மேம்படுத்துவது சார்ந்த கருத்துக்களை பரிமாறிக்கொள்ளப்பட்டன. இந்த அமர்வு, வாரணாசி பனாரஸ் ஹிந்து பல்கலைக்கழகத்தின் ஸ்வடன்ட்ராடாவின் செனட் அரங்கத்தில் நடத்தப்பட்டது. இதில் இளம் விஞ்ஞானிகளின் மேம்பாட்டுக்கு ஏதுவாக புதிய கொள்கைகளை வகுப்பதற்கான அம்சங்கள் குறித்து விவாதிக்கப்பட்டன.
24ம் தேதி நடைபெற்ற தொடக்க அமர்வில், மத்திய அரசின் முதன்மை அறிவியல் ஆலோசகர் அலுவலகத்தின் அறிவியல் ஆலோசகர் டாக்டர் பாரிவேந்தர் மாயினி, வாரணாசி ஐஐடி இயக்குநர் டாக்டர் பிரமோத் ஜெயின் பங்கேற்றனர். 25ம் தேதி நடைபெற்ற 2ம் அமர்வில், டெல்லி ஐயூஏசி இயக்குநர் அவினாஷ் சந்திர பாண்டே நிறைவுவிழா உரையாற்றினார்.
இதில் கல்வி ஆராய்ச்சியின் 7 முக்கிய தலைப்புகள் குறித்து இந்த அமர்வுகளில் விவாதிக்கப்பட்டது. ஆராய்ச்சிகளை எளிமையாக மேற்கொள்வது, ஆராய்ச்சியில் உள்ள பன்னோக்கு அம்சங்கள், ஆராய்ச்சியின் நெறிமுறைகள், பணியிடங்களில் எதிர்கொள்ளும் சாவல்கள், ஆராய்ச்சிகளுக்கு வழங்கப்படும் ஊக்கத்தொகை உள்ளிட்டவை குறித்து விவாதிக்கப்பட்டது.
மேலும் விபரங்களுக்கு இந்த ஆங்கில செய்திக்குறிப்பைக் காணவும்
https://pib.gov.in/PressReleasePage.aspx?PRID=1894489
பாதுகாப்பு அமைச்சகம்
இங்கிலாந்து மற்றும் இத்தாலி ஆகிய நாடுகளுக்கு ராணுவத் தளபதி பயணம்
ராணுவத் தளபதி ஜெனரல் எம்எம் நரவாணே, இங்கிலாந்து மற்றும் இத்தாலி ஆகிய நாடுகளுக்கு நாளை முதல் ஜூலை 8ம் தேதி வரை பயணம் மேற்கொள்கிறார். இந்த நான்கு நாள் பயணத்தில், இந்த இரு நாடுகளின் ராணுவத் தளபதிகள் மற்றும் மூத்த ராணுவ அதிகாரிகளை ராணுவ தளபதி ஜெனரல் எம்எம் நரவாணே சந்தித்து இரு நாடுகள் இடையேயான ராணுவ ஒத்துழைப்பை அதிகரிப்பது குறித்து பேச்சுவார்த்தை நடத்துகிறார்.
இங்கிலாந்தில் ஜூலை 5, 6 ஆகிய தேதிகளில் பயணம் செய்யும் ஜெனரல் நரவாணே, இங்கிலாந்து பாதுகாப்புத்துறை அமைச்சர், ராணுவத் தளபதி மற்றும் இதர உயர் அதிகாரிகளை சந்தித்து பேச்சுவார்த்தை நடத்துகிறார். அங்குள்ள ராணுவ மையங்கள் பலவற்றுக்கும் செல்லும் ஜெனரல் நரவாணே, பரஸ்பர நலன் குறித்த கருத்துக்கள் மற்றும் விஷயங்களை பகிர்ந்து கொள்கிறார்.
இரண்டாவது பயணமாக ஜூலை 7 மற்றும் 8 ஆகிய தேதிகளில், இத்தாலி செல்லும் ஜெனரல் நரவாணே, அந்நாட்டு பாதுகாப்புப்படை தலைவர் மற்றும் ராணுவ தளபதி ஆகியேரை சந்தித்து முக்கிய பேச்சுவார்த்தை நடத்துகிறார். மேலும், இத்தாலியில் உள்ள பிரபல கேசினோ நகரில் இந்திய ராணுவ நினைவிடத்தையும், ஜெனரல் நரவாணே தொடங்கி வைக்கிறார். ரோம் நகரில் உள்ள செச்சிங்கோலா என்ற இடத்தில் உள்ள வெடிகுண்டு செயலிழப்பு மையத்தில் அதன் செயல்பாடுகள் குறித்து ஜெனரல் நரவாணேவுக்கு விளக்கம் அளிக்கப்படும்.
பாதுகாப்பு அமைச்சகம்
கடற்படை வீரர்களின் செயல்முறைகளை மகாராஷ்டிர சட்டமன்ற உறுப்பினர்கள் கடலில் பார்வையிட்டனர்
மகாராஷ்டிராவின் நாடாளுமன்ற, சட்டமன்ற பேரவை, மேலவை உறுப்பினர்கள் மற்றும் அரசு அதிகாரிகளுக்காக மும்பையின் கடல் பகுதியில் நேற்று  ஏற்பாடு செய்யப்பட்டிருந்த நிகழ்ச்சியில் மேற்கு கடற்படை வீரர்கள் தங்களது இயக்க திறன்களை வெளிப்படுத்தினார்கள். கடலோர மாநிலங்கள் உள்ளிட்ட சமூகத்தின் அனைத்துப் பிரிவினரிடமும் கடல் குறித்த பெருவாரியான விழிப்புணர்வை ஏற்படுத்தும் பிரதமரின் தொலைநோக்குப் பார்வைக்கு இணங்க இந்த நிகழ்வுக்கு ஏற்பாடு செய்யப்பட்டிருந்தது.
25 சட்டமன்ற உறுப்பினர்கள் உட்பட 125 விருந்தினர்களும், அதிகாரிகளும் ஐ.என்.எஸ் சென்னை, ஐ.என்.எஸ் விசாகப்பட்டினம், ஐ.என்.எஸ் தேக் ஆகிய மேற்கு கடற்படையின் முன்னணி போர்க்கப்பல்களில் பயணித்தனர். கடற்படைப் பிரிவினரின் அன்றாட வாழ்க்கையைத் தெரிந்து கொள்வது மற்றும் இந்திய கடற்படைக் கப்பல்களில் பயணிக்கும் அனுபவத்தைத் தரும் வாய்ப்பாகவும் இந்த நிகழ்வு அமைந்தது.
மகாராஷ்டிர சட்டப்பேரவைத் தலைவர் வழக்கறிஞர் ராகுல் நார்வேகர், அமைச்சர் திரு சந்திரகாந்த் தாதா பாட்டில் உள்ளிட்டோர் இதில் பங்கேற்றனர். தேசிய பாதுகாப்பு மற்றும் தேச கட்டமைப்பில், கடற்படையின் முக்கிய பங்களிப்பை சட்டமன்ற, நாடாளுமன்ற உறுப்பினர்களும், அரசு அதிகாரிகளும் புரிந்து கொள்ளும் நோக்கத்தோடு இந்த நிகழ்ச்சி நடத்தப்பட்டது.
நுகர்வோர் நலன், உணவு மற்றும் பொது விநியோகம் அமைச்சகம்
பண்டிகைக் காலத்தில் சமையல் எண்ணெய் விலைகளைக் குறைப்பதை உறுதி செய்ய மாநிலங்களுக்கு மத்திய அரசு மீண்டும் கடிதம்
சமையல் எண்ணெய் விலைகள், இருப்பு வரையறை ஆகியவைக் குறித்து எடுக்கப்பட்ட நடவடிக்கைகளை ஆய்வு செய்ய மத்திய அரசு, உணவு மற்றும் பொது விநியோகத்துறை அனைத்து மாநிலங்கள் மற்றும் யூனியன் பிரதேச அரசுகளுடன் நாளை  காணொலி காட்சி மூலம் ஆலோசனை நடத்தவுள்ளது.
இது குறித்து அனைத்து மாநிலங்களுக்கும் உணவு மற்றும் பொது விநியோகத்துறை செயலாளர் திரு சுதன்சு பாண்டே எழுதியுள்ளக் கடிதத்தில், பண்டிகைக் காலத்தில் சமையல் எண்ணெய் விலைகளைக் குறைக்க உணவு மற்றும் பொது விநியோகத்துறை எடுத்துள்ள நடவடிக்கைகளைச் சுட்டிக் காட்டியுள்ளார்.
சமையல் எண்ணெய் விலைகள், சமையல் எண்ணெய்கள் வாடிக்கையாளர்களுக்கு கிடைக்கும் நிலவரம் ஆகியவற்றை உணவு மற்றும் பொது விநியோகத்துறை கண்காணித்து வருகிறது. பண்டிகைக் காலத்தில் சமையல் எண்ணெய்களின் தேவை அதிகமாக இருக்கும். இதனால் அவற்றின் விலைகளும் உயரும். விலை உயர்வு மற்றும் பதுக்கலைத் தடுக்க பல நடவடிக்கைகளை அரசு எடுத்துள்ளது. இது தொடர்பாக அனைத்து மாநிலங்கள் மற்றும் சமையல் எண்ணெய் சங்கங்களுடனும் நடத்திய பேச்சுவார்த்தைகள் அடிப்படையில் பல நடவடிக்கைகள் ஏற்கனவே எடுக்கப்பட்டுள்ளன. சமையல் எண்ணெய் இருப்புகளைத் தெரிவிக்கும் அறிவிப்பு வெளியிடப்பட்டுள்ளது. நாட்டின் வாராந்திர அடிப்படையில் எண்ணெய் இருப்பு நிலவரத்தைக் கண்காணிக்க இணையதளத்தை உணவு மற்றும் பொது விநியோகத்துறை உருவாக்கியுள்ளது.
சமையல் எண்ணெய்யின் தேவை மற்றும் நுகர்வு, நுகர்வோரின் விருப்பத்துக்கேற்ப மாநிலத்துக்கு மாநிலம் வேறுபடும். எந்த ஆயில் மில்களும், சுத்திகரிப்பு ஆலைகளும், மொத்த வியாபாரிகளும், கடந்த 6 மாத சராசரி இருப்பில், இரண்டு மாதங்களுக்கு மேலான இருப்பை வைத்திருக்கக் கூடாது என அறிவுறுத்தப்பட்டுள்ளது.
குடியரசுத் தலைவர் செயலகம்
குடியரசுத் தலைவர் ஐஎன்எஸ் துரோணாச்சாரியாவுக்கு குடியரசுத் தலைவர் பதக்கத்தை வழங்கினார்
குடியரசுத் தலைவர் திருமதி திரௌபதி முர்மு ஐஎன்எஸ் துரோணாச்சாரியாவுக்கு குடியரசுத் தலைவர் பதக்கத்தை கொச்சியில் இன்று  வழங்கினார்.
இந்நிகழ்ச்சியில் பேசிய குடியரசுத் தலைவர், இந்தியாவின் உத்தி, ராணுவ, பொருளாதார மற்றும் வணிக நலன்களுக்கு கடல்சார் வலிமை முக்கியமானது என்று கூறினார். நீண்ட கடற்கரை, தீவுப் பகுதிகள் மற்றும் பெரிய அளவிலான கடலோர மக்கள்தொகையுடன் கூடிய உலகின் ஐந்தாவது பெரிய பொருளாதார நாடான இந்தியா போன்ற நாட்டிற்கு, வலுவான மற்றும் நவீன கடற்படையைக் கொண்டிருப்பது மிகவும் முக்கியம் வாய்ந்தது என்று குடியரசுத் தலைவர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
ஊரகப் பகுதிகளில் கொவிட் தடுப்பூசித் திட்டம் : கட்டுக்கதைகள் மற்றும் உண்மைகள்
தடுப்பூசி சேவைகளைப் பெற ஆன்லைன் மூலம் முன்பதிவு கட்டாயமில்லை.
18 வயது மற்றும் அதற்கு மேற்பட்ட யாரும், அருகில் உள்ள தடுப்பூசி மையத்துக்கு நேரடியாகச் செல்லலாம். தடுப்பூசி போடும் பணியில் ஈடுபட்டுள்ள ஊழியர்கள் அங்கே பதிவு செய்து தடுப்பூசி போடுகின்றனர். இது நேரடியாக செல்லும் முறை  என அழைக்கப்படுகிறது.
பொது சேவை மையம் மூலம் பதிவு செய்வதும், கோ-வின் இணையதளத்தில் பதிவு செய்யும் முறைகளில் ஒன்று. ஊரகப் பகுதியில் உள்ள சுகாதாரப் பணியாளர்கள் அல்லது ஆஷா பணியாளர்கள் ஆகியோரும், பயனாளிகளை தடுப்பூசி மையங்களிலேயே பதிவு செய்து, நேரடியாக தடுப்பூசி போட்டுக்கொள்ள உதவுகின்றனர். 1075 உதவி எண் மூலமாக பதிவு செய்யும் வசதியும் உள்ளது.
மேலே கூறிய அனைத்து முறைகள், மற்றும் கிராமப்புற பகுதிகளுக்கான சிறப்பு ஏற்பாடுகள் அனைத்தும் செயல்பாட்டில் உள்ளன. இதன் மூலம் கிராமங்களில் அனைவரும் சமமாக தடுப்பூசி போட்டுக் கொள்ள முடியும்.
கடந்த 13ம் தேதி வரை 28.36 கோடி பேர் கோ-வின் இணையளத்தில் பதிவு செய்துள்ளனர். இவர்களில் 16.45 கோடி பேர்  ஊசி போடும் மையத்துக்கு நேரடியாக சென்று பதிவு செய்தவர்கள். ஜூன் 13ம் தேதி வரை கோ-வின் இணையளத்தில் 24.84 கோடி தடுப்பூசி டோஸ்கள் பதிவாகின. இவற்றின் 19.84 கோடி டோஸ்கள்  நேரடியாக வந்தவர்களுக்கு போடப்பட்டுள்ளன.
கடந்த மே 1ம் தேதி முதல், ஜூன் 12ம் தேதி வரை , மொத்தம் உள்ள 1,03,585 கொவிட் தடுப்பூசி மையங்களில் 26,114 தடுப்பூசி மையங்கள் துணை சுகாதார மையங்களிலும், 26,287 தடுப்பூசி மையங்கள் ஆரம்ப சுகாதார நிலையங்களிலும், 9,441 தடுப்பூசி மையங்கள் சமுதாய சுகாதார மையங்களிலும் தடுப்பூசி சேவைகளை வழங்கின. இவை மொத்தம் உள்ள மையங்களில் 59.7 சதவீதம் என்பது குறிப்பிடத்தக்கது.
ஊரகப் பகுதிகளில் உள்ள அனைத்து சுகாதார மையங்களிலும், மக்கள் நேரடியாக சென்று தடுப்பூசி போட்டுக் கொள்ள முடியும்.
மொத்தம் உள்ள 69,995 தடுப்பூசி மையங்களில், இதுவரை 49,883 மையங்கள் ஊரகம் அல்லது நகர்ப்புறம் என கோ-வின் இணையதளத்தில் மாநிலங்கள் வகைப்படுத்தியுள்ளன. இவற்றில் 71 சதவீதம் ஊரகப் பகுதிகளில் உள்ளன.
கோ-வின் இணையள தகவல்படி கடந்த 3ம் தேதிவரை, பழங்குடியினப் பகுதிகளில் போடப்பட்ட கொவிட் தடுப்பூசிகளின் விவரம்:
1. பழங்குடியின மாவட்டங்களில் 10 லட்சம் பேரில் தடுப்பூசி போடப்பட்டவர்களின் எண்ணிக்கை, தேசிய சராசரியைவிட அதிகம் உள்ளது.
2. 176 பழங்குடியின மாவட்டங்களில், 128 மாவட்டங்களில் தடுப்பூசி பணிகள் அகில இந்திய அளவை விட சிறப்பாக உள்ளன.
3. பழங்குடியின மாவட்டங்களில் தேசிய சராசரி அளவை விட அதிகமாக தடுப்பூசி முகாம்கள் நடத்தப்படுகின்றன.
4. பழங்குடியின மாவட்டங்களில் தடுப்பூசி போடப்பட்டவர்களில் பாலின விகிதமும் சிறப்பாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1727193
------
(Visitor Counter : 227
அறிவியல் மற்றும் தொழில்நுட்பத்துறை
மீன்கள் , பறவைகள் மற்றும் பாக்டீரியா கூட்டங்களின் இயக்கத்தில் ஒழுங்கற்ற தன்மைக்கான காரணம் கண்டுபிடிப்பு
மீன்கள், பறவைகள் மற்றும் பாக்டீரியாக் கூட்டங்களின் சுய இயக்கத்தில் ஏற்ற இறக்கங்களின் ஒழுங்கற்ற தன்மைக்கான காரணத்தை அறிவியல் தொழில்நுட்ப துறை விஞ்ஞானிகள் கண்டுபிடித்துள்ளனர். இது செயலில் உள்ள முறைகள் என அழைக்கப்படுகின்றன.
இந்த புரிதல், சிறிய அளவிலான உயிர் சாதனங்களை உருவாக்குவது போன்ற நானோ தொழில்நுட்ப பயன்பாடுகளிலும், உறுப்புகளில் பரவும் நோய்த்தொற்றின் தன்மை, எதிர்ப்பு சக்தி போன்ற உயிரியல் மருத்துவ பயன்பாடுகளிலும் பயனுள்ளதாக இருக்கும்.
இந்த முரண்பாடான நடத்தை குறித்த ஆய்வில், மத்திய அரசின் அறிவியல் மற்றும் தொழில்நுட்பத் துறையின் தன்னாட்சி நிறுவனமான எஸ்.என். போஸ் தேசிய அறிவியல் மையத்தின் விஞ்ஞானிகள், புன்யபிரதா பிரதான் தலைமையில் ஈடுபட்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1689292
-----
(Visitor Counter : 184
ரசாயனம் மற்றும் உரங்கள் அமைச்சகம்
2021-22 நிதிநிலை அறிக்கை: எதிர்காலத்தை நோக்கிய, ரசாயனம், பெட்ரோ ரசாயன துறையின் வளர்ச்சிக்கு முக்கியத்துவம்
ரசாயனம் மற்றும் பெட்ரோ ரசயனத் தயாரிப்புகளின் விலையை சர்வதேச அளவில் போட்டியிடுவதற்கு ஏதுவாக, நாஃப்தா போன்ற மூலப்பொருட்களின் இறக்குமதி வரியைக் குறைக்க வேண்டும் என்று ரசாயனம் மற்றும் பெட்ரோ ரசயனத்துறை நீண்ட காலமாக கோரிக்கை விடுத்து வருகிறது. இந்தக் கோரிக்கைக்கு 2021-22 நிதிநிலை அறிக்கையில் தீர்வு எட்டப்பட்டுள்ளது. ரசாயனம் மற்றும் பெட்ரோ ரசயனத்துறையைச் சேர்ந்த வல்லுனர்கள், இந்த மத்திய நிதிநிலை அறிக்கை எதிர்காலத்தை நோக்கிய, வளர்ச்சிக்கு முக்கியத்துவம் அளிக்கும் வகையில் தயாரிக்கப்பட்டிருப்பதாகக் கருத்து தெரிவித்துள்ளனர்.
உள்கட்டமைப்பு செலவுகளுக்கு பெரும் முக்கியத்துவம் வழங்கப்பட்டிருப்பதன் காரணமாக பாலிமர், சிறப்பு ரசாயனங்கள் போன்ற பெட்ரோ ரசாயனங்களின் பயன்பாடு அதிகரிக்கும் என்று எதிர்பார்க்கப்படுகிறது. வேளாண் துறையில் சொட்டு நீர் பாசனத்துக்கான ஒதுக்கீடு இரண்டு மடங்காக ரூ. 10,000 கோடியாக உயர்த்தப்பட்டிருப்பதால் பாலிமர் அடிப்படையிலான பொருட்களின், சேவைகளின் எரிவாயு தேவை மேலும் அதிகரிக்கும்.
பழைய வாகன அழிப்பு கொள்கையின் மூலம் புதிய மற்றும் கூடுதல் வாகனங்களின் தேவையை எதிர்நோக்கி பாலிமர், எலாஸ்டோமர் போன்றவற்றின் பயன்பாடு அதிகரிக்கப்படும்.
சுகாதாரத் துறைக்கும் தடுப்பூசிக்கும் கூடுதல் நிதி ஒதுக்கப்பட்டிருப்பதால் ஊசிகளின் பயன்பாடும், பாலிமரை அடிப்படியாகக் கொண்ட மருத்துவப் பொருட்களின் பயன்பாடும் ஊக்குவிக்கப்படும்.
அரசின் செலவினம் உயர்த்தப்படுவதால் பல்வேறு துறைகளில் பயன்படுத்தப்படும் பெட்ரோ ரசாயனங்கள், பாலிமரின் தேவைகள் வெகுவாக அதிகரிக்கும்.
முக்கிய துறைகளில் அறிவிக்கப்பட்டுள்ள உற்பத்தி சார்ந்த ஊக்கத்தொகை திட்டங்கள், நாட்டில் பெட்ரோ ரசாயன பயன்பாட்டை ஊக்குவிக்கும். அலைபேசி தயாரிப்பு, வாகனங்கள் மற்றும் உதிரிபாகங்கள், மருத்துவ உபகரணங்கள், ஜவுளிப் பொருட்கள் போன்ற ஏழு முக்கிய துறைகளில் பெட்ரோ ரசாயனங்களின் பயன்பாடு முக்கிய இடம் வகிப்பதுடன் ரூ. 1.41 லட்சம் கோடி ஒதுக்கப்பட்டிருப்பது, பெட்ரோ ரசாயனத் துறையின் வளர்ச்சிக்கு கூடுதல் பலம் சேர்க்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1698394
குடியரசுத் துணைத் தலைவர் செயலகம்
‘வசுதைவ குடும்பகம்’ நமது நாகரீக நெறிமுறையின் அடிப்படையை பிரதிபலிக்கிறது-குடியரசு துணைத்தலைவர்
‘வசுதைவ குடும்பகம்’  நமது நாகரீக நெறிமுறையின் அடிப்படையை பிரதிபலிக்கிறது என்று-குடியரசு துணைத்தலைவர் திரு ஜெக்திப் தங்கர் இன்று கூறினார்.
புதுதில்லியில் உள்ள தேசிய ராணுவ கல்லூரியில் இந்தியாவின் முக்கிய ஆர்வங்கள் மற்றும் நோக்கங்கள் என்ற தலைப்பில் உரையாற்றிய அவர், நமது அரசிலமைப்பு சட்டத்தின் முகவுரைகள், நம்முடைய பல்வேறு முக்கிய மதிப்புகளை விவரிக்கிறது என்று தெரிவித்தார். கொவிட்- 19 தொற்றின் போது, தொடங்கப்பட்ட தடுப்பூசி இயக்கம் பற்றி குறிப்பிட்ட அவர், வரலாற்றில் இதுபோன்ற வெளிப்பாடு இந்தியாவில் இருந்ததில்லை என்று குறிப்பிட்டார்.
தேசிய ராணுவ கல்லூரியை பாராட்டிய அவர், இந்தியாவின் ராணுவ கல்லூரியில் மிகவும் வலிமை வாய்ந்த மையமாக திகழ்கிறது என்று கூறினார். கடந்த 60 வருடங்களுக்கு மேலாக புகழ்மிக்க மற்றும் சர்வதேச நிலையிலான அளவிற்கு இக்கல்லூரி வளர்ச்சி பெற்றுள்ளதாக குடியரசு துணைத்தலைவர் திரு தங்கர் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1859153
பாதுகாப்பு அமைச்சகம்
ராணுவத்தின் நவீனமயம், பாதுகாப்பு துறையில் புதிய நடவடிக்கைகள் உள்ளிட்ட பல்வேறு முக்கிய அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த பாதுகாப்பு இணை அமைச்சர் திரு ஸ்ரீபத் நாயக் கீழ்க்கண்ட தகவல்களை அளித்தார்.
ஐந்து புதிய ரஃபேல் போர் விமானங்கள் இந்திய விமானப் படையில் 2020 செப்டம்பர் 10 அன்று இணைக்கப்பட்டன.
விமானப் படையின் அனைத்து பிரிவுகளிலும் நிரந்தர பெண் அலுவலர்களை பணியமர்த்த பரிசீலிக்கப்பட்டு வருகிறது. 2008-ஆம் ஆண்டு முதலே இந்த பணியில் கடற்படை ஈடுபட்டு வருகிறது.
பாதுகாப்பு படைகளின் நவீனமயமாக்கலுக்காக 2015-16-இல் ரூ 62,235.54 கோடி செலவழிக்கப்பட்ட நிலையில், 2019-20-இல்
இந்த தொகை தோராயமாக ரூ 91,128.74 கோடி
ஆக உயர்ந்தது. நடப்பாண்டில் ஜூலை 31 வரை
ரூ 31747.06 கோடி செலவழிக்கப்பட்டுள்ளது.
இராணுவம், கடற்படை மற்றும் விமானப் படையில் கொவிட்-19 தொற்றால் பாதிப்படைந்தவர்கள் எண்ணிக்கை முறையே 16758, 1365 மற்றும் 1716 ஆகும். இராணுவத்தில் 32 பேரும் விமானப்படையில் 3 பேரும் உயிரிழந்த நிலையில் கடற்படையில் கொவிட்-19க்கு யாரும் இதுவரை உயிரிழக்கவில்லை.
இராணுவ நிலத்தை சட்டத்திற்குப் புறம்பாக கையகப்படுத்தி உள்ளவர்கள் மீது வழக்குகள் பதிவு செய்யப்பட்டு நீதிமன்றம் மூலம் நடவடிக்கைகள் எடுக்கப்பட்டு வருகின்றன. வரும் காலங்களில் இது போன்ற செயல்களை தடுப்பதற்காக இராணுவ நிலங்களின் கணக்கெடுப்பு, மாநில அரசுகளுடன் ஆலோசனை உள்ளிட்ட நடவடிக்கைகள் மேற்கொள்ளப்பட்டு வருகின்றன.
2018, 2019 மற்றும் 2020  ஆகிய ஆண்டுகளில் 7.586 ஏக்கர்கள் இராணுவ நிலம் ஆக்கிரமிப்பு செய்யப்பட்டிருந்தது கண்டறியப்பட்டது. இதில், 4.11 ஏக்கர் நிலம் இதே காலகட்டத்தில் ஆக்கிரமிப்பில் இருந்து விடுவிக்கப்பட்டது.
கடந்த நிதியாண்டில் , 38 ஒப்பந்தங்கள் இந்திய விற்பனையாளர்களுடனும் 32 ஒப்பந்தங்கள் வெளிநாட்டு விற்பனையாளர்களுடனும் கையெழுத்திடப்பட்டன. இந்த ஆண்டு ஜூலை மாதம் வரை ராணுவ தளவாடங்கள் கொள்முதலுக்காக 10 ஒப்பந்தங்கள் இந்திய விற்பனையாளர்களுடனும் 6 ஒப்பந்தங்கள் வெளிநாட்டு விற்பனையாளர்களுடனும் கையெழுத்திடப்பட்டன.
(Visitor Counter : 98
நிதி அமைச்சகம்
27வது ஜி.எஸ்.டி கவுன்சில் கூட்டத்தில், டிஜிட்டல் பரிவர்த்தனைகளுக்கான ஜி.எஸ்.டி வரிவிகிதத்தில் மாற்றம், சர்க்கரைக்கு வரிவிதிப்பது ஆகியவை பற்றி விவாதம்
- டிஜிட்டல் பரிவர்த்தனைகளை ஊக்குவிக்க நடவடிக்கை
அ. ரொக்கப் பொருளாதாரத்தைக் குறிக்கும் நடவடிக்கையின் அவசியத்தைக் கருத்தில் கொண்டு ஜி.எஸ்.டி வரியில் 2 சதவீதச் சலுகை அளிக்கும் உத்தேசம் குறித்து ஜி.எஸ்.டி. கவுன்சில் விரிவாக விவாதித்தது.  காசோலை அல்லது டிஜிட்டல் முறையில் பணம் செலுத்துபவர்களுக்குப் பரிவர்த்தனைக்கு அதிகபட்சம் ரூ.100 வழங்கும் வகையில் ஊக்கத்தொகை சலுகை வழங்குவது பற்றி விவாதிக்கப்பட்டது.
ஆ. ஜி.எஸ்.டி. கவுன்சில் கூட்டத்தில் தெரிவிக்கப்பட்ட கருத்துக்களின் அடிப்படையில், அடுத்த கூட்டத்திற்கு முன்பாக மாநில அரசுகளின் அமைச்சர்கள் கொண்ட குழுவை ஏற்படுத்தி இது பற்றிய பரிந்துரைகளை வழங்குமாறு ஜி.எஸ்.டி. கவுன்சில் அறிவுறுத்தியுள்ளது.
2. சர்க்கரைக்கு 5 சதவீதத்திற்கும் மேல் ஜி.எஸ்.டி வரிவிதிப்பது, எத்தனாலுக்கு வரி குறைப்பது
அ. நடப்புச் சர்க்கரைப் பருவத்தில் சர்க்கரை உற்பத்தியில் சாதனை, சர்க்கரை விலையில் குறைவு மற்றும் கரும்புக்கான நிலுவைத் தொகை அதிகரிப்பு ஆகியவற்றைக் கருத்தில் கொண்டு சர்க்கரை மீது செஸ் வரி விதிக்கவும், எத்தனாலுக்கு ஜி.எஸ்.டி வரியைக் குறைக்கவும் கூட்டத்தில் விரிவாக விவாதிக்கப்பட்டது.
ஆ. கவுன்சிலில் தெரிவிக்கப்பட்ட கருத்துக்களின் அடிப்படையில், மாநில அரசுகளின் அமைச்சர்களைக் கொண்ட குழுவை அமைத்து இரண்டு வாரக் காலத்திற்குள் பரிந்துரைகளை அளிக்குமாறு ஜி.எஸ்.டி. கவுன்சில் பரிந்துரைத்துள்ளது.
(Visitor Counter : 99
தொலைதொடர்பு மற்றும் தகவல் தொழில்நுட்ப அமைச்சகம்
ராக்கி கடிதங்களுக்கான சிறப்பு ஏற்பாடுகளை தபால் துறை செய்துள்ளது
ராக்கி பண்டிகை 2021 ஆகஸ்ட் 22 அன்று கொண்டாடப்படவுள்ளது. ராக்கி கடிதங்களுக்கான சிறப்பு ஏற்பாடுகளை தபால் துறை செய்துள்ளது.
இதர மாநிலங்களுக்கு ராக்கி தபால்களை அனுப்புவதற்கான சிறப்பு ஏற்பாடுகள் 2021 ஆகஸ்ட் 16 வரை செய்யப்பட்டுள்ளது என்றும், தில்லிக்குள் அனுப்புவதற்கான சிறப்பு ஏற்பாடுகள் 2021 ஆகஸ்ட் 17 வரை செய்யப்பட்டுள்ளது என்றும் அறிக்கை ஒன்றில் தில்லி வட்டத்திற்கான தலைமை தபால் அதிகாரி அலுவலகம் தெரிவித்துள்ளது.
தில்லியில் உள்ள 34 முக்கிய தபால் அலுவலகங்களிலும், 2 ஆர்எம்எஸ் அலுவலகங்களிலும்  சிறப்பு தபால் மையங்கள் மேற்குறிப்பிட்ட நாட்களில் இயங்கும்.
கடைசி நிமிட கூட்ட நெரிசலை தவிர்ப்பதற்காக முன்கூட்டியே ராக்கிகளை அனுப்புமாறு வாடிக்கையாளர்கள் கேட்டுக்கொள்ளப்படுகிறார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1740659
பிரதமர் அலுவலகம்
மனதின் குரல் நிகழ்ச்சிக்கான கருத்துக்களை பகிருமாறு மக்களுக்கு பிரதமர் அழைப்பு
வரும் 25-ம் தேதி காலை 11 மணிக்கு ஒலிபரப்பாகவுள்ள மனதின் குரல் நிகழ்ச்சிக்கு தங்கள் ஆலோசனைகளைப் பகிர்ந்து கொள்ளுமாறு மக்களுக்கு பிரதமர் திரு நரேந்திர மோடி அழைப்பு விடுத்துள்ளார். நமோ செயலி, மைகவ் ஆகியவற்றில் எழுதுமாறும், 1800-11-7800 என்ற எண்ணில் தங்கள் செய்தியை பதிவு செய்யுமாறும் மக்களை திரு மோடி வலியுறுத்தியுள்ளார்.
MyGov இன் அழைப்பைப் பகிர்ந்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"இம்மாதம் 25-ஆம் தேதி ஒலிபரப்பாகவுள்ள 2022-ம் ஆண்டின் கடைசி மனதின் குரல் நிகழ்ச்சிக்கான உங்கள் உள்ளீடுகளைப் பெற ஆவலாக உள்ளேன். நமோ செயலி, மைகவ் ஆகியவற்றில் எழுதுங்கள், அல்லது உங்கள் செய்தியை 1800-11-7800 இல் பதிவு செய்யுங்கள்."